Patrick Linman

Patrick Linman (s. 27. heinäkuuta 1968 Taklax, Korsnäs Vasabladet. Viitattu 19.12.2017. (ruotsiksi)) on suomenruotsalainen muusikko, lauluntekijä ja manageri.

Linman voitti 22-vuotiaana karaoke-kilpailun, jonka päävoittona oli levytyssopimus. Debyyttialbumi oli nimeltään Heaven Calls (1992). Hän kirjoitti kaikki esikoisalbumin kappaleet ja soitti lähes kaikkia instrumentteja.Suomen äänitearkiston tietokanta 1901–1992 

Yhdessä Joakim Kuljun kanssa hän muodosti popduon nimeltään Place-2-Go. Duolla oli 2000-luvun alussa sopimus Universalin (Universal Music Group Sweden AB) kanssa. Place-2-Go levytti yhden albumin, Faces (2000), ja esiintyi tv-ohjelmissa Suomen lisäksi Ruotsissa, Norjassa, Tanskassa ja Thaimaassa.https://www.discogs.com/Place-2-Go-Faces/release/1534159 

Linman on ollut mukana seuraavissa yhtyeissä: Action (1980-luvun rockia), Mitchel & The Skarvsladders (rockia Maalahden murteella), Bon Jovi Show (tribuuttiyhtye), ­Holy Divers (heavy metalia Dion tyyliin), Taklax ­Tennessee (1980-luvun musiikkia), ­Place-2-Go (1990-luvun popmusiikkia), Level 1 (uusia lainakappaleita ja klassisia 1980-luvun hittejä). 

Patrick Linman on osallistunut Suomen euroviisukarsintoihin vuonna 2004 kappaleella ”Can't Stop Loving You” ja vuonna 2005 kappaleella ”Kissed by a Fool”, joista ensin mainittu pääsi finaaliin. Hän on säveltänyt iskelmiä suomalaisille artisteille, kuten Suvi Teräsniskalle. Yhdessä Mats MP Perssonin kanssa hän on kirjoittanut muun muassa Sturm und Drang -yhtyeen kappaleet ”Indian” ja ”Rising Son”. 

Linmanin poika André Linman tuli tunnetuksi Sturm und Drangin laulaja-kitaristina.

 Lähteet 

 Viitteet 

Luokka:Suomenruotsalaiset muusikot
Luokka:Suomalaiset laulaja-lauluntekijät
Luokka:Vuonna 1968 syntyneet
Luokka:Elävät henkilöt